ตามรอยเฟด! “แบงก์ชาติไต้หวัน” ขึ้นดอกเบี้ย 0.125% หวังสกัดเงินเฟ้อ
“แบงก์ชาติไต้หวัน” ประกาศปรับขึ้นดอกเบี้ยรอบ 2 ของปีอีก 0.125% สู่ระดับ 1.5% สะท้อนถึงความกังวลเกี่ยวกับภาวะเงินเฟ้อที่พุ่งสูงขึ้น
“แบงก์ชาติไต้หวัน” ประกาศปรับขึ้นดอกเบี้ยรอบ 2 ของปีอีก 0.125% สู่ระดับ 1.5% สะท้อนถึงความกังวลเกี่ยวกับภาวะเงินเฟ้อที่พุ่งสูงขึ้น
16 มิ.ย. 2565

ผู้สื่อข่าวรายงานว่า ธนาคารกลางไต้หวัน ประกาศปรับขึ้นอัตราดอกเบี้ยนโยบายที่ 0.125% สู่ระดับ 1.5% ในวันนี้ (16 มิ.ย.) ซึ่งนับเป็นการปรับขึ้นอัตราดอกเบี้ยครั้งที่สองของปีนี้
ด้านสำนักข่าวรอยเตอร์รายงานว่า การปรับขึ้นอัตราดอกเบี้ยของแบงก์ชาติไต้หวันสะท้อนถึงความกังวลเกี่ยวกับภาวะเงินเฟ้อที่พุ่งสูงขึ้น และเกิดขึ้นหลังจากที่ธนาคารกลางสหรัฐ (เฟด) มีมติปรับขึ้นอัตราดอกเบี้ยระยะสั้น 0.75% สู่ระดับ 1.50-1.75% ในการประชุมเมื่อวานนี้
โดยตัวเลขดังกล่าวสอดคล้องกับผลสำรวจความเห็นนักวิเคราะห์ของรอยเตอร์ ซึ่งโดยเฉลี่ยคาดว่าแบงก์ชาติไต้หวันจะปรับขึ้นอัตราดอกเบี้ยที่ระดับ 0.125% ขณะที่ส่วนน้อยคาดว่าจะปรับขึ้นที่ 0.25%